POLÍTICA - 07/03/2019 14:14 / ACN / Redacció\nEl PP encén el Parlament: "Estamos en contra de la huelga feminista del 8-M"\nEl Parlament ha aprovat donar suport a la vaga feminista amb el suport de tots els grups parlamentaris excepte el PPC, que s'hi ha abstingut. En el marc d'una moció presentada per CatECP, la cambra catalana reconeix el lideratge del moviment feminista i manifesta la necessitat d'impulsar mesures urgents per una igualtat "real i efectiva".\nAixí mateix, el Parlament ha manifestat el seu rebuig a iniciatives com les del bus 'Hazte Oir' perquè pretenen "menystenir les violències masclistes" i constitueixen un "endarreriment en lluita pels drets de les dones". El Parlament també ha aprovat instar el Govern a incorporar una conselleria de feminismes i LGTBI.\nUna nova conselleria, segons el text aprovat, ha de garantir que totes les polítiques públiques incloguin el principi d'equitat de gènere i garantir que hi hagi els recursos econòmics i humans especialitzats suficients per implementar una política pública que garanteixi la igualtat entre homes i dones. Aquest punt ha estat aprovat per 14 vots a favor (CatECP, CUP, Elisenda Alamany i dos diputats d'ERC) i l'abstenció de la resta de grups parlamentaris.\nEls diputats del PPC s'han abstingut tant en el punt pel qual el Parlament dona suport a la vaga feminista convocada pel 8 de març com el rebuig a iniciatives com les del bus 'Hazte Oir'. D'aquesta manera, no fan enfadar els seus socis del Trifcahit a Andalusia, que tal com us vam EXPLICAR AQUI, des d'un primer moment, s'han oposat a la Llei de Violència sobre la Dona.\nEn el marc de la moció, el Parlament també ha instat per unanimitat la Corporació Catalana de Mitjans Audiovisuals (CCMA) a "no contractar persones o a rescindir el contracte d'aquelles que difonen un discurs de l'odi, especialment contra les dines i el col·lectiu LGTBI".\nEn l'àmbit fiscal, la cambra catalana ha instat l'executiu català a aplicar a les famílies monoparentals les mateixes condicions en la deducció de l'IRPF en la quota per lloguer de l'habitatge habitual que tenen ara les famílies nombroses\nEn acabar la votació de la moció, les diputades d'ERC s'han fet una fotografia a l'escala del Parlament per escenificar el seu suport a la vaga de demà divendres.\n59 diputades al Parlament, el 43,7% dels escons\nParaules clau: MARZO